               EUROPSKA KOMISIJA
            Bruxelles, 2.3.2022.
            COM(2022) 76 final
            2022/0053(COD)

            Prijedlog
            UREDBE EUROPSKOG PARLAMENTA I VIJEĆA
            o utvrđivanju prijelaznih pravila za pakiranje i označivanje veterinarsko-medicinskih proizvoda odobrenih u skladu s Direktivom 2001/82/EZ i Uredbom (EZ) br. 726/2004
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Ovim se prijedlogom odgovara na ozbiljne probleme koje su istaknuli nadležna tijela država članica i dionici u pogledu praktične primjene članka 152. stavka 2. Uredbe (EU) 2019/6 o veterinarsko-medicinskim proizvodima i potrebe da se osigura neprekidna opskrba veterinarsko-medicinskim proizvodima koji su odobreni na tržištu EU-a na temelju prijašnjeg zakonodavstva. Budući da se Uredba (EU) 2019/6 počela primjenjivati 28. siječnja 2022, potrebno je poduzeti hitne mjere kako bi se riješili problemi u tumačenju, uklonila pravna nesigurnost i izbjegli poremećaji u opskrbi veterinarsko-medicinskim proizvodima. Cilj je prijedloga izbjeći moguću nestašicu veterinarsko-medicinskih proizvoda, koja bi ozbiljno utjecala na zdravlje i dobrobit životinja iz uzgoja i kućnih ljubimaca. Stoga se predviđaju prijelazna pravila kako bi se nositeljima odobrenja za stavljanje u promet omogućilo da do 29. siječnja 2027. stavljaju u promet veterinarsko-medicinske proizvode koji su u skladu s uvjetima za pakiranje i označivanje iz Direktive 2001/82/EZ ili Uredbe (EZ) br. 726/2004 čak i ako nisu u skladu s relevantnim uvjetima iz Uredbe (EU) 2019/6.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna osnova Prijedloga su članak 114. i članak 168. stavak 4. točka (b) Ugovora o funkcioniranju Europske unije.

               •Supsidijarnost (za neisključivu nadležnost)

                  Odobravanje veterinarsko-medicinskih proizvoda, uključujući uvjete za pakiranje i označivanje, detaljno je regulirano na razini Unije. Stoga se to pitanje ne bi moglo riješiti na nacionalnoj razini.

               •Proporcionalnost

                  Utvrđivanje prijelaznih pravila za pakiranje i označivanje veterinarsko-medicinskih proizvoda odobrenih u skladu s Direktivom 2001/82/EZ ili Uredbom (EZ) br. 726/2004 neophodno je kako bi se osigurala neprekidna dostupnost veterinarsko-medicinskih proizvoda te pravna sigurnost.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

                  Iz perspektive bolje izrade zakonodavstva plan, savjetovanje s dionicima ni procjena učinka nisu potrebni jer se prijedlogom utvrđuju prijelazna pravila potrebna za početak primjene Uredbe (EU) 2019/6, koja se počela primjenjivati već 28. siječnja 2022. Stoga je utvrđivanje tih pravila hitno potrebno. Prijedlogom se ne uvodi nikakvo opterećenje za gospodarske subjekte ni za države članice. Svojom izjavom od 28. siječnja 2022. o namjeri pripreme ovog Prijedloga Glavna uprava SANTE odgovorila je na probleme koje su istaknula nadležna tijela država članica i industrija.

               4.UTJECAJ NA PRORAČUN

                  Prijedlog ne utječe na proračun Unije.

                   5.
                        DRUGI ELEMENTI

               •Detaljno obrazloženje posebnih odredaba prijedloga

                  Prijelaznim pravilima iz prijedloga omogućuje se nositeljima odobrenja za stavljanje u promet da do 29. siječnja 2027. nastave stavljati u promet veterinarsko-medicinske proizvode koji su u skladu s uvjetima za pakiranje i označivanje iz Direktive 2001/82/EZ ili Uredbe (EZ) br. 726/2004 čak i ako nisu u skladu s relevantnim uvjetima iz Uredbe (EU) 2019/6.

               2022/0053 (COD)

               Prijedlog

               UREDBE EUROPSKOG PARLAMENTA I VIJEĆA

               o utvrđivanju prijelaznih pravila za pakiranje i označivanje veterinarsko-medicinskih proizvoda odobrenih u skladu s Direktivom 2001/82/EZ i Uredbom (EZ) br. 726/2004

               (Tekst značajan za EGP)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. i članak 168. stavak 4. točku (b),

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               nakon savjetovanja s Europskim gospodarskim i socijalnim odborom
                  1
               ,

               nakon savjetovanja s Odborom regija
                  2
               ,

               u skladu s redovnim zakonodavnim postupkom,

               budući da:

               (1)Uredba (EU) 2019/6 Europskog parlamenta i Vijeća
                  3
                treba se početi primjenjivati od 28. siječnja 2022.

               (2)Nositelji odobrenja za stavljanje u promet veterinarsko-medicinskih proizvoda odobrenih na temelju Direktive 2001/82/EZ Europskog parlamenta i Vijeća
                  4
                ili Uredbe (EZ) br. 726/2004 Europskog parlamenta i Vijeća
                  5
                ne mogu do 28. siječnja 2022. ispuniti zahtjeve utvrđene u člancima od 10. do 16. Uredbe (EU) 2019/6. Nadalje, nadležna tijela nisu u mogućnosti obraditi sve potrebne izmjene, kako su definirane u članku 4. točki 39. Uredbe (EU) 2019/6, odobrenja za stavljanje u promet izdanih u skladu s Direktivom 2001/82/EZ ili Uredbom (EZ) br. 726/2004 kako bi se osigurala pravovremena usklađenost s člancima od 10. do 16. Uredbe (EU) 2019/6.

               (3)Stoga je potrebno utvrditi prijelazna pravila za pakiranje i označivanje proizvoda odobrenih u skladu s Direktivom 2001/82/EZ ili Uredbom (EZ) br. 726/2004 kako bi se osigurala neprekidna dostupnost tih veterinarsko-medicinskih proizvoda u Uniji i uspostavila pravna sigurnost. Prijelazna pravila trebala bi biti ograničena na veterinarsko-medicinske proizvode koji nisu u skladu s uvjetima za pakiranje i označivanje iz Uredbe (EU) 2019/6, ali su u skladu sa svim ostalim odredbama te uredbe.

               (4)Uredbom (EZ) br. 726/2004 ne utvrđuju se posebni uvjeti za označivanje i pakiranje. Međutim, iz članka 31. stavka 1., članka 34. stavka 1. točke (c), članka 34. stavka 4. točke (e) i članka 37. Uredbe (EZ) br. 726/2004, kako je primjenjiva na datum 27. siječnja 2022., proizlazi da proizvodi odobreni u skladu s tom uredbom moraju biti u skladu s člancima od 58. do 64. Direktive 2001/82/EZ.

               (5)Ovom se Uredbom utvrđuju prijelazna pravila, koja bi se trebala primjenjivati od datuma početka primjene Uredbe (EU) 2019/6, odnosno od 28. siječnja 2022. Stoga bi se ova Uredba trebala primjenjivati od istog datuma.

               (6)S obzirom na to da ciljeve ove Uredbe ne mogu dostatno ostvariti države članice, nego se zbog njezina učinaka oni na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.

               DONIJELI SU OVU UREDBU:

               Članak 1.

               Definicije

               Za potrebe ove Uredbe primjenjuju se definicije iz članka 4. stavaka 1., 24., 27. i 35. Uredbe (EU) 2019/6.

               Članak 2.

               Veterinarsko-medicinski proizvodi koji su odobreni u skladu s Direktivom 2001/82/EZ ili Uredbom (EZ) br. 726/2004 i koji su u skladu s člancima od 58. do 64. Direktive 2001/82/EZ, kako se primjenjuje 27. siječnja 2022., mogu se staviti na tržište do 29. siječnja 2027. čak i ako njihovo označivanje i, ako je primjenjivo, uputa o proizvodu nisu u skladu s člancima od 10. do 16. Uredbe (EU) 2019/6.

               Članak 3.

               Ova Uredba stupa na snagu dvadesetog dana od dana objave u Službenom listu Europske unije.

               Primjenjuje se od 28. siječnja 2022.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednica
                        Predsjednik

                     (1)

                        SL C , , str. .

                     (2)

                        SL C , , str. .

                     (3)

                        Uredba (EU) 2019/6 Europskog parlamenta i Vijeća od 11. prosinca 2018. o veterinarsko-medicinskim proizvodima i stavljanju izvan snage Direktive 2001/82/EZ (SL L 4, 7.1.2019., str. 43.).

                     (4)

                        Direktiva 2001/82/EZ Europskog parlamenta i Vijeća od 6. studenoga 2001. o zakoniku Zajednice o veterinarsko-medicinskim proizvodima (SL L 311, 28.11.2001., str. 1.).

                     (5)

                        Uredba (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (SL L 136, 30.4.2004., str. 1.).


               EUROPSKA KOMISIJA
            Bruxelles, 8.3.2022.
            COM(2022) 112 final
            2022/0077(COD)

            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) br. 514/2014 o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama i o izmjeni Uredbe (EU) br. 516/2014 o uspostavi Fonda za azil, migracije i integraciju i o izmjeni Uredbe (EU) 2021/1147 o uspostavi Fonda za azil, migracije i integraciju

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Invazija Ruske Federacije na Ukrajinu 24. veljače 2022. dovela je do masovnog priljeva raseljenih osoba iz Ukrajine u nekoliko država članica EU-a. To je ponovno opteretilo financijske resurse država članica za rješavanje hitnih potreba u području migracija i upravljanja granicama. Iako se povećani migracijski pritisak, što uključuje postupke prihvata i obrade zahtjeva za azil, već jako osjeća u državama članicama koje dijele kopnenu granicu s Ukrajinom, potrebe rastu na cijelom području Europske unije i bit će prisutne i nakon 2022.

               Opći je cilj ovog prijedloga poduprijeti države članice u suočavanju s posljedicama rata u Ukrajini tako što će se olakšati pristup nepotrošenim financijskim sredstvima za programsko razdoblje 2014.–2020. u okviru Fonda za azil, migracije i integraciju
                  1
                (FAMI) i Fonda za unutarnju sigurnost u mjeri u kojoj se to odnosi na instrument za financijsku potporu u području vanjskih granica i viza
                  2
                te Fonda za unutarnju sigurnost u mjeri u kojoj se to odnosi na Instrument za financijsku potporu u području policijske suradnje, sprečavanja i suzbijanja kriminala te upravljanja krizama
                  3
                (dalje u tekstu: „fondovi u području unutarnjih poslova za razdoblje 2014.–2020”). Cilj je ovog prijedloga maksimalno povećati opseg upotrebe tih fondova produljenjem razdoblja prihvatljivosti i deblokiranjem pristupa nepotrošenim namjenskim sredstvima čime bi se izbjegao gubitak neiskorištenih sredstava zbog opoziva.

               Dana 4. ožujka 2022. donesena je Provedbena odluka Vijeća (EU) 2022/382 o utvrđivanju postojanja masovnog priljeva raseljenih osoba iz Ukrajine u smislu članka 5. Direktive 2001/55/EZ
                  4
                koja ima učinak uvođenja privremene zaštite U toj se Provedbenoj odluci pojašnjava (uvodna izjava 22.) da će se nastojanja država članica da ispune obveze koje proizlaze iz nje i pruže privremenu zaštitu poduprijeti, među ostalim, iz Fonda za azil, migracije i integraciju uspostavljenog Uredbom (EU) 2021/1147
                  5
                („FAMI 2021.–2027.”). Produljenjem razdoblja provedbe fondova u području unutarnjih poslova za razdoblje 2014.–2020. moglo bi se državama članicama osigurati i određena fleksibilnost u pogledu mjera potpore poduzetih u skladu s Direktivom Vijeća 2001/55/EZ o minimalnim standardima za dodjelu privremene zaštite radi rješavanja pitanja masovnog priljeva raseljenih osoba iz Ukrajine.

               Ta je opća fleksibilnost potrebna kako bi se osigurao sveobuhvatan pristup upravljanju migracijama utemeljen na uzajamnom povjerenju, solidarnosti i podjeli odgovornosti između država članica i institucija Unije, kako bi se osigurala zajednička održiva politika Unije o azilu, migracijama, sigurnosti i upravljanju granicama te ojačalo povjerenje u sposobnost Unije da objedini napore koji se ulažu na europskoj i nacionalnim razinama kako bi bili učinkoviti.

               Produljenje razdoblja provedbe fondova u području unutarnjih poslova za razdoblje 2014.–2020.

               Svrha je ovog prijedloga  produljiti za godinu dana razdoblje provedbe fondova u području unutarnjih poslova za razdoblje 2014.–2020. To će se produljenje postići izmjenom Uredbe (EU) 514/2014 od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama
                  6
               , u kojoj se utvrđuju odredbe o provedbi fondova u području unutarnjih poslova za razdoblje 2014.–2020. Tim će se produljenjem državama članicama omogućiti da hitno iskoriste preostala sredstva kako bi ublažile povećani pritisak na njihove sustave upravljanja granicama i migracijama zbog invazije na Ukrajinu. Masovni priljev ljudi u države članice EU-a također rezultira dodatnim sigurnosnim potrebama na koje bi se podjednako moglo odgovoriti upotrebom preostalih sredstava.

               Deblokiranje pristupa nepotrošenim namjenskim sredstvima u okviru FAMI-ja za razdoblje 2014.–2020.

               Osim toga, cilj je ovog prijedloga deblokirati pristup nepotrošenim iznosima, koji su prethodno bili namijenjeni za određene posebne svrhe u okviru FAMI-ja, kako bi se državama članicama omogućilo da se bolje nose s povećanim pritiskom na njihove sustave azila i upravljanja migracijama koji je prouzročila invazija na Ukrajinu. Taj će se pristup omogućiti izmjenom Uredbe (EU) 516/2014 od 16. travnja 2014. kojom je uspostavljen FAMI i utvrđene odredbe o njegovoj upotrebi.

               Omogućivanje upotrebe vanjskih namjenskih prihoda u okviru FAMI-ja za razdoblje 2021.–2027.

               Kako bi se povećao opseg dostupnih izvora financiranja za pomoć u suočavanju s nepredvidivim budućim događajima, prijedlogom se državama članicama i drugim javnim ili privatnim donatorima namjerava pružiti mogućnost da u okviru programskog razdoblja 2021.–2027. daju dodatne financijske doprinose za upravljanje azilom i migracijama u obliku vanjskih namjenskih prihoda. Ti vanjski namjenski prihodi činit će namjenski doprinos država članica i drugih javnih ili privatnih donatora za financiranje određenih stavki rashoda u okviru Fonda za azil, migracije i integraciju za razdoblje 2021.–2027.  Taj mogući izvor financiranja dodat će se izmjenom Uredbe (EU) 2021/1147
                  7
                o uspostavi Fonda za azil, migracije i integraciju i utvrđivanju odredaba za njegovu upotrebu. Time će se omogućiti dodatna mjera pripravnosti za financiranje aktivnosti u području azila i migracija u državama članicama tijekom kriza kao što je kriza prouzročena invazijom na Ukrajinu.

               •Dosljednost s postojećim odredbama politike u tom području

                  Prijedlog je u skladu s općim pravnim okvirom za fondove u području unutarnjih poslova za razdoblje 2014.–2020. i ograničen je na ciljanu izmjenu određenih odredaba Uredbe (EU) br. 514/2014 i Uredbe (EU) br. 516/2014 kako bi se odgovorilo na hitne i izvanredne okolnosti koje su nastale zbog invazije na Ukrajinu. Osim toga, mogućnost dodjele prihoda određenim stavkama rashoda predviđena je člankom 21. stavkom 5. Uredbe (EU, Euratom) 2018/1046 („Financijska uredba”), koja se primjenjuje na sva financijska sredstva EU-a u relevantnom području politike.
                     8

               •Dosljednost u odnosu na druge politike Unije

               Prijedlog je ograničen na ciljane izmjene Uredbe (EU) 514/2014 i Uredbe (EU) 516/2014 kako bi se odgovorilo na hitne i izvanredne okolnosti koje su nastale zbog invazije na Ukrajinu te se njime održava dosljednost s drugim politikama Unije. Suočavanje s izbijanjem nasilja u Ukrajini i kretanjem izbjeglica koje je uslijedilo dosljedno je definirano kao glavni prioritet Unije. Predloženi pristup u skladu je i s ciklusom provedbe (pravilo „N+3”) utvrđenim u članku 136. Uredbe (EU) br. 1303/2013
                  9
                o utvrđivanju zajedničkih odredbi o Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo. Nadalje, upotreba vanjskih namjenskih prihoda u skladu je s pristupom koji se primjenjuje na druge instrumente financiranja kod kojih su otpornost i pripravnost važni čimbenici, kao što je Uredba Vijeća (EU) 2020/2094 o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19
                  10

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna osnova za predloženo djelovanje Unije nalazi se na popisu mjera iz članka 78. stavka 2., članka 79. stavaka 2. i 4., članka 82. stavka 1., članka 84. i članka 87. stavka 2. Ugovora o funkcioniranju Unije (UFEU). Uredba (EU) 516/2014 temelji se na članku 78. stavku 2., članku 79. stavcima 2. i 4., dok se Uredba (EU) 514/2014 temelji na svim prethodno navedenim odredbama.

               •Supsidijarnost (za neisključivu nadležnost)

               Cilj je prijedloga pružiti potporu državama članicama u suočavanju s izravnim i neizravnim posljedicama invazije na Ukrajinu, posebice u pogledu njihovih povećanih potreba u području migracija i upravljanja granicama kako bi se u najvećoj mogućoj mjeri iskoristila dostupna sredstva EU-a namijenjena za povezane svrhe. Zakonodavstvo EU-a može se izmijeniti samo na razini Unije.

               •Proporcionalnost

               Prijedlog uključuje ograničene i ciljane izmjene koje ne prelaze ono što je potrebno za postizanje cilja da se državama članicama osigura da u najvećoj mogućoj mjeri iskoriste dostupna financijska sredstva kao odgovor na invaziju na Ukrajinu. Zbog te su invazije povećane potrebe u područjima kao što su migracije i upravljanje granicama koja su izravno obuhvaćena fondovima u području unutarnjih poslova za razdoblje 2014.–2020. Prijedlog je stoga u skladu s načelom proporcionalnosti i obuhvaćen je područjem primjene djelovanja u području slobode, sigurnosti i pravde, kako je definirano u glavi V. UFEU-a. Ciljevi i odgovarajuće razine financiranja proporcionalni su onome što se instrumentom nastoji postići.

               •Odabir instrumenta

               Uredbom (EU) 514/2014 utvrđuje se razdoblje prihvatljivosti i provedbe za fondove u području unutarnjih poslova za razdoblje 2014.–2020., dok se Uredbom (EU) 516/2014 utvrđuju posebna pravila o upotrebi sredstava u okviru FAMI-ja u tom razdoblju. Kako bi se produljilo razdoblje prihvatljivosti za fondove u području unutarnjih poslova za razdoblje 2014.–2020. i deblokirao pristup nepotrošenim sredstvima u okviru FAMI-ja, postojećom Uredbom potrebno je izmijeniti Uredbu (EU) 514/2014 i Uredbu (EU) 516/2014. Uredbom (EU) 2021/1147 uspostavlja se FAMI za razdoblje 2021.–2027. i utvrđuju odredbe za njegovu upotrebu pa je ovim prijedlogom potrebno izmijeniti i Uredbu (EU) 2021/1147 kako bi se uvele odredbe o vanjskim namjenskim prihodima za upotrebu u okviru FAMI-ja za razdoblje 2021.–2027.

               3.UTJECAJ NA PRORAČUN

               Utjecaj na proračun već je uključen u proračun fondova u području unutarnjih poslova za razdoblje 2014.–2020. Cilj je ovog prijedloga optimizirati upotrebu fondova u području unutarnjih poslova za razdoblje 2014.–2020. u kontekstu masovnog priljeva raseljenih osoba iz Ukrajine u države članice EU-a.

               Utjecaj vanjskih namjenskih prihoda u okviru proračuna FAMI-ja za razdoblje 2021.–2027. na proračun ne može se unaprijed znati. U članku 21. stavku 5. Financijske uredbe predviđa se da proračun uključuje linije za vanjske namjenske prihode i unutarnje namjenske prihode te da se, kad god je to moguće, navodi iznos. Namjenski prihodi mogu se uključiti u nacrt proračuna samo u iznosima koji su sigurni na dan utvrđivanja nacrta proračuna.

               2022/0077 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) br. 514/2014 o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama
                  i
                  o izmjeni Uredbe (EU) br. 516/2014 o uspostavi Fonda za azil, migracije i integraciju
                  i
                  o izmjeni Uredbe (EU) 2021/1147 o uspostavi Fonda za azil, migracije i integraciju

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 78. stavak 2., članak 79. stavke 2. i 4., članak 82. stavak 1., članak 84 i članak 87. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  11
               ,

               uzimajući u obzir mišljenje Odbora regija
                  12
               ,

               u skladu s redovnim zakonodavnim postupkom,

               budući da:

               (1)Invazija Ruske Federacije na Ukrajinu 24. veljače 2022. dovela je do masovnog priljeva raseljenih osoba iz Ukrajine u nekoliko država članica EU-a. To je ponovno opteretilo financijske resurse država članica za rješavanje hitnih potreba u području migracija, upravljanja granicama i sigurnosti. S obzirom na prirodu i dimenziju krize, te nepredviđene potrebe mogu se očekivati i nakon 2022.

               (2)Od 1. siječnja 2014. EU-ova politika unutarnjih poslova u području migracija, upravljanja granicama i sigurnosti financira se sredstvima iz Fonda za azil, migracije i integraciju
                  13
                i Fonda za unutarnju sigurnost u mjeri u kojoj se to odnosi na instrument za financijsku potporu u području vanjskih granica i viza
                  14
                te Fonda za unutarnju sigurnost u mjeri u kojoj se to odnosi na Instrument za financijsku potporu u području policijske suradnje, sprečavanja i suzbijanja kriminala te upravljanja krizama („fondovi u području unutarnjih poslova za razdoblje 2014.–2020.”).

               (3)Potrebno je produljiti za godinu dana razdoblje provedbe fondova u području unutarnjih poslova za razdoblje 2014.–2020. kako bi se državama članicama omogućilo da u potpunosti iskoriste sva nepotrošena sredstva iz tih programa te, ako je potrebno, da brzo revidiraju provedbu svojih programa kako bi se odgovorilo na nepredviđene izazove koji proizlaze iz invazije na Ukrajinu.

               (4)Potrebno je osigurati i veću fleksibilnost pri upotrebi namjenskih sredstava na temelju Uredbe (EU) br. 516/2014 Europskog parlamenta i Vijeća kojom se trenutačno sprečava da se nepotrošena sredstva iz programskog razdoblja 2014.–2020. upotrebljavaju za djelovanja kako bi se odgovorilo na hitne potrebe koje su posljedica invazije na Ukrajinu.

               (5)Uredbom (EU) br. 514/2014 Europskog parlamenta i Vijeća
                  15
                utvrđuju se opća pravila za provedbu fondova u području unutarnjih poslova za razdoblje 2014.–2020. u pogledu, među ostalim, financiranja rashoda i razdoblja provedbe, kojima se prihvatljivost isplata država članica ograničava najkasnije na 30. lipnja 2023., a zaključenje provedbenog razdoblja utvrđuje na 31. prosinca 2023.

               (6)Od 1. siječnja 2021. u okviru višegodišnjeg financijskog okvira za razdoblje 2021.–2027. primjenjuje se obnovljeni paket fondova u području migracija i upravljanja granicama u obliku novog Fonda za azil, migracije i integraciju
                  16
               , Instrumenta za financijsku potporu u području upravljanja granicama i vizne politike
                  17
                i Fonda za unutarnju sigurnost
                  18
                (dalje u tekstu „fondovi u području unutarnjih poslova za razdoblje 2021.–2027.”).

               (7)Iako su fondovi u području unutarnjih poslova za razdoblje 2021.–2027. stupili na snagu 15. srpnja 2021. i počeli se primjenjivati 1. siječnja 2021., [na datum donošenja ove Uredbe] programi država članica još nisu odobreni.

               (8)Kako bi se osigurao kontinuitet provedbe ciljeva politike za fondove u području unutarnjih poslova za razdoblje 2014.–2020. i 2021.–2027. i omogućio neometan prijelaz s programskog razdoblja 2014.–2020. na programsko razdoblje 2021.–2027., smanjujući time administrativno opterećenje za države članice na najmanju moguću mjeru, potrebna su određena preklapanja između provedbe odgovarajućih instrumenata financiranja.

               (9)Ta je potreba izričito priznata pravnim osnovama fondova u području unutarnjih poslova za razdoblje 2021.–2027. i Uredbom (EU) 2021/1060
                  19
               , kojima se omogućuje retroaktivna prihvatljivost rashoda od 1. siječnja 2021.

               (10)Unatoč tim odredbama kojima su se nastojale smanjiti razlike između instrumenata financiranja, zbog datuma završetka provedbe fondova u području unutarnjih poslova za razdoblje 2014.–2020. i predviđenih datuma za odobrenje programa u okviru fondova u području unutarnjih poslova za razdoblje 2021.–2027. države članice mogle bi biti izložene velikom manjku financijskih sredstava. To može državama članicama uzrokovati poteškoće s likvidnošću zbog dodatnog pritiska na njihove aktivnosti u području migracija i upravljanja granicama nakon masovnog priljeva raseljenih osoba iz Ukrajine.

               (11)Rizik je dodatno pogoršan činjenicom da fondovi u području unutarnjih poslova za razdoblje 2014.–2020. slijede kraći ciklus provedbe proračunskih obveza (pravilo N+2) koji nije usklađen s drugim EU-ovim instrumentima financiranja u okviru podijeljenog upravljanja, kao što su kohezijski fondovi, u pogledu kojih se primjenjuje dulje razdoblje provedbe (N+3). Pravilo N+3
                  20
                primjenjivat će se na fondove u području unutarnjih poslova za razdoblje 2021.–2027. kako je utvrđeno u Uredbi (EU) 2021/1060 za razdoblje 2021.–2027.

               (12)Djelomično zbog razloga koji su izvan kontrole država članica, kao što su kašnjenja u provedbi uzrokovana pandemijom koronavirusa u razdoblju 2020.–2021., dostupni podaci o trenutačnom stanju provedbe u državama članicama upućuju na visok rizik od opoziva sredstava koja bi se inače mogla upotrijebiti za odgovor na nove potrebe. U međuvremenu, jednogodišnjim produljenjem roka za provedbu sredstava državama članicama omogućilo bi se da u potpunosti iskoriste proračunske obveze u okviru programa za razdoblje 2014.–2020. kako bi svladale poteškoće s kojima se sada suočavaju zbog događaja u Ukrajini.

               (13)Uredbom (EU) br. 514/2014 predviđeno je da se, s obzirom na nove ili nepredviđene okolnosti, na inicijativu Komisije ili predmetne države članice odobreni nacionalni program može ponovno ispitati i, prema potrebi, pregledati u odnosu na ostatak programskog razdoblja. Na temelju toga trebalo bi biti primjereno smatrati rat u Ukrajini „novom ili nepredviđenom okolnošću” kojom se opravdava ponovno ispitivanje i operativno preusmjeravanje provedbe programa, s obzirom na nove potrebe i u okviru posebnih ciljeva prethodno donesenog programa.

               (14)Kako bi se državama članicama omogućio kontinuirani pristup nepotrošenim iznosima u okviru fondova u području unutarnjih poslova za razdoblje 2014.–2020., potrebno je produljiti razdoblje prihvatljivosti tih sredstava za godinu dana te izvršiti potrebne povezane prilagodbe datuma koji se primjenjuju na provedbu, izvješćivanje, evaluaciju i zaključenje programa, kao i datuma povezanih s opozvanim iznosima.

               (15)Kako bi se osiguralo da se produljenje razdoblja prihvatljivosti uvede na što jasniji način, potrebno je utvrditi jedan konačni ključni datum do kojeg rashodi moraju i nastati i biti plaćeni.

               (16)Uredbom (EU) 2018/2000 od 12. prosinca 2018.
                  21
                izmijenjena je Uredba (EU) br. 516/2014 kako bi se deblokirao pristup sredstvima namijenjenima za transfer podnositelja zahtjeva i korisnika međunarodne zaštite i omogućila njihova upotreba za određena druga djelovanja u okviru nacionalnog programa. Potrebno je proširiti to načelo fleksibilnosti kako bi se odgovorilo na hitne potrebe zbog novih ili nepredviđenih okolnosti, posebice na nove potrebe država članica u pogledu upravljanja azilom i migracijama koje su nastale zbog invazije na Ukrajinu.

               (17)Kako bi se deblokirao pristup svim raspoloživim sredstvima i izbjegao njihov gubitak zbog opoziva neiskorištenih sredstava koja su prethodno bila namijenjena za određene posebne svrhe na temelju Uredbe (EU) br. 516/2014, uključujući sredstva za posebna djelovanja i Program Unije za preseljenje, potrebno je državama članicama omogućiti fleksibilnost kako bi iznimno mogle iskoristiti ta sredstva s obzirom na nove ili nepredviđene okolnosti, poput onih koje su posljedica invazije na Ukrajinu.

               (18)Kako bi se povećao opseg dostupnih izvora financiranja za pomoć u suočavanju s nepredvidivim budućim događajima, primjereno je državama članicama i drugim javnim ili privatnim donatorima pružiti mogućnost da u okviru programskog razdoblja 2021.–2027. daju dodatne financijske doprinose za upravljanje azilom i migracijama u obliku vanjskih namjenskih prihoda. Ti vanjski namjenski prihodi činit će namjenski doprinos država članica i drugih javnih ili privatnih donatora za financiranje određenih stavki rashoda u okviru Fonda za azil, migracije i integraciju za razdoblje 2021.–2027. te će omogućiti dodatnu mjeru pripravnosti za financiranje aktivnosti u području azila i migracija u državama članicama tijekom kriza poput onih koje su posljedica invazije na Ukrajinu.

               (19)Potpora koja se pruža u okviru FAMI-ja trebala bi dopunjavati osobito djelovanja koja se financiraju iz drugih fondova Unije, posebice u okviru kohezijske politike, kako bi se maksimalno povećao učinak dostupnih sredstava.

               (20)Uredbu (EU) br. 514/2014 i Uredbu (EU) br. 516/2014 trebalo bi stoga na odgovarajući način izmijeniti,

               DONIJELI SU OVU UREDBU:

               Članak 1.

               Uredba (EU) br. 514/2014 mijenja se kako slijedi:

               (1)
                     u članku 17. stavak 3. zamjenjuje se sljedećim:

               „3. Rashodi su prihvatljivi za potporu u okviru posebnih uredaba ako su korisniku nastali i ako ih je imenovano odgovorno tijelo u potpunosti platilo između 1. siječnja 2014. i 30. lipnja 2024.”

               (2)
                     u članku 40. stavci 1. i 2. zamjenjuju se sljedećim:

               „1. Države članice do 31. prosinca 2024. dostavljaju sljedeće dokumente:

               (a) informacije koje su potrebne za posljednja godišnja financijska izvješća, u skladu s člankom 44. stavkom 1.;

               (b) zahtjev za plaćanje konačnog iznosa; i

               (c) završno izvješće o provedbi nacionalnog programa iz članka 54. stavka 1.

                2. Plaćanja koja je odgovorno tijelo izvršilo između 16. listopada 2023. i 30. lipnja 2024. uključuju se u posljednja godišnja financijska izvješća.

               (3)
                     u članku 50. stavak 4. zamjenjuje se sljedećim:

               „4. Preuzeta obveza koja se odnosi na posljednje dvije financijske godine razdoblja opoziva se u skladu s pravilima koja se primjenjuju za zaključenje programa.”

               (4)
                     u članku 54. stavak 1. zamjenjuje se sljedećim:

               „1. Odgovorno tijelo dužno je dostaviti Komisiji godišnji financijski izvještaj o provedbi svakog nacionalnog programa u prethodnoj financijskoj godini do 31. ožujka 2016. te do 31. ožujka svake sljedeće godine do 2023., uključujući tu godinu, te može, na odgovarajućoj razini, objaviti te informacije. Izvješće dostavljeno 2016. obuhvaća financijske godine 2014. i 2015. Država članica dostavlja završno izvješće o provedbi nacionalnih programa do 31. prosinca 2024.”

               (5)
                     članak 57. mijenja se kako slijedi:

               (a)
                     u stavku 1. točka (b) zamjenjuje se sljedećim:

               „(b) ex-post izvješće o evaluaciji koje se odnosi na učinke djelovanja u okviru nacionalnih programa do 31. prosinca 2024.”

               (b)
                     u stavku 2. točka (b) zamjenjuje se sljedećim:

               „(b) ex-post izvješće o evaluaciji o učincima ove Uredbe i posebnih uredaba, nakon zaključenja nacionalnih programa, do 30. lipnja 2025.”

               Članak 2.

               Uredba (EU) br. 516/2014 mijenja se kako slijedi:

               (1)
                     u članku 16. stavak 3. zamjenjuje se sljedećim:

               „3. Dodatni iznosi iz stavaka 1. i 2. ovog članka dodjeljuju se državama članicama na temelju pojedinačnih odluka o financiranju kojima se odobravaju ili revidiraju njihovi nacionalni programi u kontekstu preispitivanja u sredini razdoblja u skladu s postupkom utvrđenim u člancima 14. i 15. Uredbe (EU) br. 514/2014. Ti se iznosi koriste samo za provedbu posebnih djelovanja navedenih u Prilogu II. ovoj Uredbi. Međutim, ako je zbog novih ili nepredviđenih okolnosti potrebna druga upotreba u okviru nacionalnog programa, predmetna država članica savjetuje se s Komisijom prije takve upotrebe tih iznosa.”

               (2)
                     u članku 17. stavak 9. zamjenjuje se sljedećim:

               „9. Dodatni iznosi iz stavaka 1. i 2. ovog članka dodjeljuju se državama članicama svake dvije godine, prvi put pojedinačnim odlukama o financiranju kojima se odobrava njihov nacionalni program u skladu s postupkom utvrđenim u članku 14. Uredbe (EU) br. 514/2014, a kasnije na temelju odluke o financiranju koja se treba priložiti odlukama o odobravanju njihovog nacionalnog programa. Ti se iznosi ne prenose na druga djelovanja u okviru nacionalnog programa. Međutim, ako je zbog novih ili nepredviđenih okolnosti potreban prijenos, predmetna država članica savjetuje se s Komisijom prije takvog prijenosa tih iznosa.”

               Članak 3.

               Uredba (EU) 2021/1147 mijenja se kako slijedi:

               (1)
                     u članku 10. dodaje se novi stavak 5. kako slijedi:

               „5. Potpora na temelju ove Uredbe može se financirati i doprinosima država članica i drugih javnih ili privatnih donatora kao vanjski namjenski prihod u skladu s člankom 21. stavkom 5. Uredbe (EU, Euratom) 2018/1046
                  22
               .”

               Članak 4.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u državama članicama u skladu s Ugovorima.

               Sastavljeno u Bruxellesu,

                  Za Europski parlament
                        Za Vijeće

                  Predsjednica
                        Predsjednik

                     (1)

                        Uredba (EU) br. 516/2014 Europskog parlamenta i Vijeća od 16. travnja 2014. o uspostavi Fonda za azil, migracije i integraciju, o izmjeni Odluke Vijeća 2008/381/EZ i o stavljanju izvan snage odluka br. 573/2007/EZ i br. 575/2007/EZ Europskog parlamenta i Vijeća te Odluke Vijeća 2007/435/EZ (SL L 150, 20.5.2014., str. 168.).

                     (2)

                        Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (3)

                        Uredba (EU) br. 513/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, Instrumenta za financijsku potporu u području policijske suradnje, sprečavanja i suzbijanja kriminala i upravljanja krizama i stavljanju izvan snage Odluke Vijeća 2007/125/PUP (SL L 150, 20.5.2014., str. 93.).

                     (4)

                        Direktiva Vijeća 2001/55/EZ od 20. srpnja 2001. o minimalnim standardima za dodjelu privremene zaštite u slučaju masovnog priljeva raseljenih osoba te o mjerama za promicanje uravnoteženih napora država članica pri prihvatu i snošenju posljedica prihvata tih osoba (SL L 212, 7.8.2001., str. 12.).

                     (5)

                        Uredba (EU) 2021/1147 Europskog parlamenta i Vijeća od 7. srpnja 2021. o uspostavi Fonda za azil, migracije i integraciju (SL L 251, 15.7.2021., str. 1.).

                     (6)

                        SL L 150, 20.5.2014., str. 112. Njezin se naziv može činiti zavaravajućim u pogledu primjene, ali ova se Uredba primjenjuje i na instrument za financijsku potporu u području vanjskih granica i viza, u skladu s člankom 1. stavkom 3. Uredbe (EU) 515/2014 u vezi s člankom 2. točkom (a) Uredbe (EU) 514/2014.

                     (7)

                        Uredba (EU) 2021/1147 Europskog parlamenta i Vijeća od 7. srpnja 2021. o uspostavi Fonda za azil, migracije i integraciju (SL L 251, 15.7.2021., str. 1.).

                     (8)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

                     (9)

                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

                     (10)

                        Uredba Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19 (SL 433, 22.12.2020., str 23.).

                     (11)

                        SL C […], […], str. […].

                     (12)

                        SL C […], […], str. […].

                     (13)

                        Uredba (EU) br. 516/2014 Europskog parlamenta i Vijeća od 16. travnja 2014. o uspostavi Fonda za azil, migracije i integraciju, o izmjeni Odluke Vijeća 2008/381/EZ i o stavljanju izvan snage odluka br. 573/2007/EZ i br. 575/2007/EZ Europskog parlamenta i Vijeća te Odluke Vijeća 2007/435/EZ (SL L 150, 20.5.2014., str. 168.).

                     (14)

                        Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (15)

                        SL L 150, 20.5.2014., str. 112.

                     (16)

                        Uredba (EU) 2021/1147 Europskog parlamenta i Vijeća od 7. srpnja 2021. o uspostavi Fonda za azil, migracije i integraciju (SL L 251, 15.7.2021., str. 1.).

                     (17)

                        Uredba (EU) 2021/1148 Europskog parlamenta i Vijeća od 7. srpnja 2021. o uspostavi, u okviru Fonda za integrirano upravljanje granicama, Instrumenta za financijsku potporu u području upravljanja granicama i vizne politike (SL L 251, 15.7.2021., str. 48.).

                     (18)

                        Uredba (EU) 2021/1149 Europskog parlamenta i Vijeća od 7. srpnja 2021. o uspostavi Fonda za unutarnju sigurnost (SL L 251, 15.7.2021., str. 94.).

                     (19)

                        Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., str. 159.).

                     (20)

                        Proračunske obveze povezane s operativnim programima izvršavaju se u godišnjim tranšama. Na temelju pravila N+3 predviđeno je da obveza preuzeta u godini N mora biti pokrivena istim iznosom zahtjeva za pretfinanciranje i međuplaćanje do 31. prosinca godine N+3 (na primjer, obveza preuzeta 2014. mora biti u potpunosti pokrivena zahtjevima za pretfinanciranje i plaćanje do 31. prosinca 2017.). Iznos koji nije pokriven opoziva se, što znači da država članica gubi financijska sredstva. Svrha je pravila osigurati financijsku disciplinu u upravljanju sredstvima EU-a obvezivanjem država članica na dinamičnu provedbu projekata i izbjegavanje problema na samom kraju ciklusa.

                     (21)

                        Uredba (EU) 2018/2000 Europskog parlamenta i Vijeća od 12. prosinca 2018. o izmjeni Uredbe (EU) br. 516/2014 Europskog parlamenta i Vijeća u pogledu ponovnog preuzimanja obveza za preostale iznose preuzetih obveza za potporu provedbi odluka Vijeća (EU) 2015/1523 i (EU) 2015/1601 ili dodjele tih iznosa drugim djelovanjima u okviru nacionalnih programa (SL L 328, 21.12.2018., str. 78.).

                     (22)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).


               EUROPSKA KOMISIJA
            Bruxelles, 8.3.2022.
            COM(2022) 109 final
            2022/0075(COD)

            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) br. 1303/2013 i Uredbe (EU) br. 223/2014 u pogledu djelovanja kohezijske politike za izbjeglice u Europi (CARE)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Ovim se prijedlogom predviđaju izvanredne i ciljane izmjene općeg pravnog okvira za razdoblje 2014.–2020. uspostavljenog za europske strukturne i investicijske fondove i za Fond europske pomoći za najpotrebitije (FEAD) kao odgovor na, prvo, invaziju Ukrajine koju vrši Ruska Federacija te posljedični učinak na Europsku uniju i posebno na nekoliko njezinih istočnih regija; i drugo, prošireni učinak pandemije bolesti COVID-19 na EU u cjelini.

                  Prvo, zbog neizazvane i neopravdane vojne agresije Rusije, EU, a posebno nekoliko njegovih istočnih regija, suočava se s neposrednim migracijskim izazovima, posebno u pogledu tokova državljana trećih zemalja. Stoga je važno pojasniti raspon potpore koja se može pružiti državama članicama i regijama kako bi im se omogućilo da odgovore na ovu izvanrednu situaciju i kako bi se spriječilo ugrožavanje njihova trenutačnog rada na izgradnji otpornog oporavka od pandemije bolesti COVID-19.

                  U tom je kontekstu važno podsjetiti da države članice i regije već mogu poduprijeti mjere za svladavanje migracijskih izazova u okviru Europskog fonda za regionalni razvoj („EFRR”) i Europskog socijalnog fonda („ESF”), među ostalim u okviru dodatnih sredstava stavljenih na raspolaganje kao Pomoć za oporavak za koheziju i europska područja („REACT-EU”). Takva potpora može uključivati ulaganja u infrastrukturu, opremu, proizvode, pristup uslugama i operacijama u područjima obrazovanja, zapošljavanja, socijalne uključenosti, zdravstva, administrativnih kapaciteta, usluga skrbi u zajednici, kućne njege i borbe protiv diskriminacije te potporu sustavima prihvata za dopunu potpore iz FAMI-ja i drugih izvora financiranja. Važno je napomenuti i da se FEAD može upotrebljavati i za osiguravanje hrane i osnovne materijalne pomoći i osobama pogođenima vojnom agresijom Rusije, uključujući državljane trećih zemalja.

                  Dok se niz fleksibilnih mogućnosti provedbe već odnosi na dodatna sredstva u okviru inicijative REACT-EU, neke od tih fleksibilnih mogućnosti ne odnose se na sredstava EFRR-a i ESF-a iz višegodišnjeg financijskog okvira za razdoblje 2014.–2020. Osim toga, primjereno je utvrditi i posebne mjere za FEAD, posebno uzimajući u obzir hitnu potrebu za pružanjem osnovne materijalne pomoći osobama pogođenima vojnom agresijom Rusije. Uzimajući u obzir hitnost svladavanja migracijskih izazova koji su posljedica vojne agresije Rusije, stoga je potrebno dopustiti retroaktivnu prihvatljivost do datuma početka te agresije za predmetne operacije. Nadalje, trebalo bi povećati fleksibilnost u potpori između EFRR-a i ESF-a za takve operacije kako bi se raspoloživa sredstva u programima mogla brzo iskoristiti. Uz to, kako bi se osiguralo da se FEAD može brzo upotrijebiti za pružanje osnovne materijalne pomoći pogođenim osobama, uključujući državljane trećih zemalja, primjereno je dopustiti državama članicama da izmijene određene elemente programa koji se podupiru iz FEAD-a bez potrebe za odobrenjem Komisije.

                  Drugo, pandemija bolesti COVID-19 traje dulje nego što se 2020. moglo očekivati. Izravne i neizravne posljedice pandemije i dalje su prisutne u svim državama članicama, zbog čega je potrebna produljena javna potpora za oporavak najpogođenijih teritorijalnih područja i gospodarskih sektora. To je dovelo do vrlo velikog pritiska na proračune država članica, zbog čega je u tim okolnostima bilo potrebno primijeniti dodatne izvanredne mjere.

                  Dvama paketima mjera u okviru Investicijske inicijative kao odgovora na koronavirus (CRII) i CRII+ koji su odobreni uredbama (EU) 2020/460 odnosno (EU) 2020/558 u proljeće 2020. uveden je niz znatnih promjena koje su omogućile djelotvorniji odgovor i iznimnu dodatnu fleksibilnost za odgovor na dosad nezabilježenu situaciju. Uzimajući u obzir posebne rizike s kojima se zbog pandemije suočavaju najpotrebitiji, drugi paket uključivao je i izmjene Uredbe (EU) br. 223/2014 (Uredba o FEAD-u) na temelju Uredbe (EU) 2020/559, kojima su uvedene posebne mjere dodatne fleksibilnosti i likvidnosti za države članice radi suočavanja s pandemijom bolesti COVID-19 u okviru Fonda europske pomoći za najpotrebitije (FEAD).

                  Nadalje, na raspolaganje su stavljena znatna dodatna sredstva iz instrumenta NextGeneration EU za kohezijsku politiku, kao što je REACT-EU, kako bi se pružila pomoć u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva. Ta dodatna sredstva države članice mogu upotrijebiti i za povećanje dodijeljenih sredstava za programe koji se podupiru iz FEAD-a.

                  Uvedene fleksibilne mogućnosti i dodatna sredstva, uključujući 50 milijardi EUR novih sredstava u okviru inicijative REACT-EU i 23 milijarde EUR preusmjerenog financiranja u okviru inicijativa CRII i CRII+, imali su znatan pozitivan učinak. Konkretno, oko 8 milijardi EUR preraspodijeljeno je za hitna ulaganja u osobnu zaštitnu opremu, ventilatore i vozila hitne pomoći. Više od 12 milijardi EUR namijenjeno je pružanju bespovratnih sredstava za hitne slučajeve i zajmova s niskom kamatnom stopom malim poduzećima, čime im se omogućuje nastavak poslovanja. Međutim, trajanje pandemije i njezine posljedice na gospodarstvo EU-a, ljude, osobito najpotrebitije, i društvo u cjelini premašili su početna očekivanja. Konkretno, zbog velikog pritiska na proračune država članica smanjena su raspoloživa sredstva kako bi se osiguralo potrebno nacionalno sufinanciranje predmetnih programa.

                  Pojava novih varijanti virusa tijekom 2021., osobito varijante omikron krajem godine, i popratno opće pooštravanje ograničenja u posljednjem tromjesečju 2021. pogoršali su negativne učinke na gospodarstva država članica.

                  Nadalje, države članice suočavaju se s dodatnim pritiskom na svoje proračune jer poduzimaju znatne fiskalne mjere za rješavanje nedavnog porasta cijena energije ublažavanjem učinka na najranjivije, manja poduzeća i energetski intenzivne industrije. Gospodarski učinak invazije na Ukrajinu još nije jasan i mogao bi imati znatne negativne učinke na oporavak gospodarstava država članica nakon pandemije bolesti COVID-19.

                  Stoga bi potporu iz fondova trebalo brzo mobilizirati kako bi se smanjilo opterećenje nacionalnih proračuna. Zato je potrebno, kao privremenu i iznimnu mjeru i ne dovodeći u pitanje pravila koja bi se trebala primjenjivati u redovitim okolnostima, na tekuću obračunsku godinu 2021.–2022. proširiti privremenu mogućnost stopostotnog sufinanciranja iz proračuna EU-a za provedbu programa kohezijske politike i programa koji se podupiru iz FEAD-a.

               •Dosljednost s postojećim odredbama politike u tom području

                  Prijedlog je u skladu s općim pravnim okvirom uspostavljenim za europske strukturne i investicijske fondove i Fond europske pomoći za najpotrebitije te je ograničen na ciljane i izvanredne izmjene Uredbe (EU) br. 1303/2013 i Uredbe (EU) br. 223/2014. Prijedlogom se dopunjuju i prethodne izmjene tih uredbi na temelju uredaba (EU) 2020/460, (EU) 2020/558, (EU) 2020/559, (EU) 2021/177 i (EU) 2020/2221 te sve druge mjere usmjerene na rješavanje trenutačne dosad nezabilježene situacije.

               •Dosljednost u odnosu na druge politike Unije

                  Prijedlog je ograničen na ciljane i izvanredne izmjene Uredbe (EU) br. 1303/2013 i Uredbe (EU) br. 223/2014 i dosljedan je u odnosu na druge politike Unije.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Prijedlog se temelji na članku 175. stavku 3. i članku 177. Ugovora o funkcioniranju Europske unije.

                  Olakšava upotrebu sredstava kohezijske politike i FEAD-a za potporu mjerama za svladavanje migracijskih izazova koji su posljedica vojne agresije Rusije te se u njemu predviđa mogućnost stope sufinanciranja od 100 % za EFRR, ESF, Kohezijski fond i FEAD za obračunsku godinu 2021.–2022.

               •Supsidijarnost (za neisključivu nadležnost)

                  Cilj je prijedloga olakšati državama članicama i regijama upotrebu sredstava kohezijske politike i FEAD-a kako bi se poduprle mjere za svladavanje migracijskih izazova koji su posljedica vojne agresije Rusije i omogućilo odstupanje od uobičajenih pravila sufinanciranja koja se trenutačno primjenjuju kako bi se omogućila potrebna fleksibilnost za mobilizaciju postojećih sredstava za ulaganja za rješavanje izravnih i neizravnih posljedica dosad nezabilježene javnozdravstvene krize u kontekstu pandemije bolesti COVID-19.

               •Proporcionalnost

                  Prijedlog je izvanredna i ciljana promjena koja ne prelazi ono što je potrebno za postizanje cilja olakšavanja upotrebe sredstava kohezijske politike i FEAD-a za potporu mjerama za svladavanje migracijskih izazova koji su posljedica vojne agresije Rusije i koja pruža mogućnost stopostotnog sufinanciranja radi mobilizacije ulaganja kao odgovor na raširenu javnozdravstvenu krizu koja utječe na rast regija i poduzeća te na dobrobit šire javnosti, kao i radi izbjegavanja narušavanja potpore najugroženijim osobama.

               •Odabir instrumenta

                  Uredba je odgovarajući instrument za olakšavanje upotrebe sredstava kohezijske politike i FEAD-a za potporu mjerama u svrhu svladavanja migracijskih izazova koji su posljedica vojne agresije Rusije te za proširenje mogućnosti stopostotnog sufinanciranja potrebnog za suočavanje s tim dosad nezabilježenim okolnostima.

               3.REZULTATI EX POST EVALUACIJA,SAVJETOVANJA S DIONICIMA I PROCJENA UČINAKA

               •Ex post evaluacije/provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Prijedlog se temelji na razmjenama na visokoj razini s drugim institucijama i državama članicama. Javno savjetovanje nije potrebno jer nema potrebe za procjenom učinka.

               •Prikupljanje i primjena stručnog znanja

               Nije primjenjivo.

               •Procjena učinka

                  Provedena je procjena učinka kako bi se pripremili prijedlozi za Uredbu (EU) br. 1303/2013 i Uredbu (EU) br. 223/2014. Za trenutačne ciljane promjene kao odgovor na kritične situacije nije potrebna zasebna procjena učinka.

               •Primjerenost i pojednostavnjenje propisa

               Nije primjenjivo.

               •Temeljna prava

               Nije primjenjivo.

               4.UTJECAJ NA PRORAČUN

               Prijedlog se odnosi samo na programe kohezijske politike i programe FEAD-a iz razdoblja 2014.–2020. i njime se ne mijenjaju postojeće proračunske obveze. Olakšat će ubrzanje provedbe programa i očekuje se da će dovesti do pojačanog financiranja odobrenih sredstava za plaćanje na početku, odnosno 2022. i 2023., što će biti uravnoteženo smanjenom potrebom za plaćanjima za kasnije godine.

               Predložena izmjena ne zahtijeva nikakve promjene godišnjih gornjih granica za obveze iz višegodišnjeg financijskog okvira u skladu s Prilogom I. Uredbi Vijeća (EU) 2020/2093 ni ukupnih potreba za plaćanjima u razdoblju 2021.–2027.

               Na temelju prethodne iskorištenosti stope sufinanciranja od 100 % u obračunskoj godini 2020.–2021., razine zahtjeva za plaćanje podnesenih u drugoj polovini 2021. i najnovijih predviđanja plaćanja država članica za 2022., procjenjuje se da učinak primjene stope sufinanciranja od 100 % za obračunsku godinu 2021.–2022. na proračun predstavlja pojačano financiranje potreba za plaćanjima na početku razdoblja u iznosu od 9 milijardi EUR za 2022. i milijardu EUR za 2023., što je kompenzirano odgovarajućim smanjenjem od 10 milijardi EUR u 2024.

               Međutim, kako bi se poštovale gornje granice za plaćanja 2022. i 2023., predlaže se postavljanje gornje granice ukupnih dodatnih plaćanja koja proizlaze iz primjene stopostotne stope sufinanciranja na 5 milijardi EUR u 2022. i milijardu EUR u 2023. Dodatni iznosi isplatit će se tek nakon primitka svih zahtjeva za plaćanje za obračunsku godinu 2021.–2022. Prema potrebi, dodatna plaćanja koja proizlaze iz primjene stope sufinanciranja od 100 % izvršit će se na proporcionalnoj osnovi kako bi se osiguralo jednako postupanje prema svim predmetnim programima. Plaćanja koja se ne mogu izvršiti zbog primjene tih gornjih granica Komisija bi trebala isplatiti što prije, ovisno o raspoloživosti financijskih sredstava, uz prihvaćanje računa ili naknadnim plaćanjima.

               Komisija će pažljivo pratiti učinak predložene izmjene na odobrena sredstva za plaćanje u 2022. i 2023., uzimajući u obzir ukupno izvršenje proračuna, revidirana predviđanja država članica te eventualne nove potrebe ili prioritete. U obzir će se uzeti i eventualni učinci povećane nesigurnosti povezane sa sigurnosnom perspektivom.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Provedba mjera pratit će se i o njoj će se izvješćivati u okviru općih mehanizama izvješćivanja utvrđenih u uredbama (EU) br. 1303/2013 i (EU) br. 223/2014.

               •Dokumenti s objašnjenjima (za direktive)

                  Nije primjenjivo.

               •Detaljno obrazloženje posebnih odredaba prijedloga

               Predlaže se izmjena Uredbe (EU) br. 1303/2013 i Uredbe (EU) br. 223/2014 radi:

               ·osiguravanja da se države članice i regije mogu nastaviti koristiti stopom sufinanciranja EU-a od 100 % za obračunsku godinu 2021.–2022., i to obavješćivanjem Komisije (izmjena članka 25.a Uredbe (EU) br. 1303/2013 i članka 20. Uredbe (EU) br. 223/2014),

               ·uvođenja mehanizama za izvršenje proračuna za dodatna plaćanja koja proizlaze iz primjene stope sufinanciranja od 100 % kako bi se uzele u obzir godišnje gornje granice za plaćanja (izmjena članka 25.a Uredbe (EU) br. 1303/2013),

               ·uvođenja dodatne fleksibilnosti između EFRR-a i ESF-a, posebno za operacije kojima se svladavaju migracijski izazovi koji su posljedica vojne agresije Rusije, i uvođenja pojednostavnjenih mehanizama izvješćivanja o sudionicima (izmjena članka 98. Uredbe (EU) br. 1303/2013), s retroaktivnim datumom početka prihvatljivosti potpore od 24. veljače 2022. (izmjena članka 65. stavka 10. Uredbe (EU) br. 1303/2013),

               ·omogućavanja fleksibilnosti za države članice u izmjeni programa koji primaju potporu iz FEAD-a i to obavješćivanjem Komisije (izmjena članka 9. Uredbe (EU) br. 223/2014) te s utvrđenim retroaktivnim datumom početka prihvatljivosti potpore 24. veljače 2022. (izmjena članka 22. Uredbe (EU) br. 223/2014).

               2022/0075 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) br. 1303/2013 i Uredbe (EU) br. 223/2014 u pogledu djelovanja kohezijske politike za izbjeglice u Europi (CARE)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 175. stavak 3. i članak 177.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  1
               ,

               uzimajući u obzir mišljenje Odbora regija
                  2
               ,

               u skladu s redovnim zakonodavnim postupkom,

               budući da:

               (1)Nedavna vojna agresija Rusije na Ukrajinu i aktualni oružani sukob iz temelja su promijenili sigurnosno stanje u Europi. Zbog agresije Europska unija, a posebno njezine istočne regije, suočava se sa znatnim priljevom osoba. To je dodatan izazov u vrijeme kad se gospodarstva država članica još oporavljaju od posljedica pandemije bolesti COVID-19.

               (2)Države članice već mogu financirati širok raspon ulaganja u okviru svojih programa kohezijske politike kako bi svladale migracijske izazove u okviru Europskog fonda za regionalni razvoj („EFRR”) i Europskog socijalnog fonda („ESF”), među ostalim u okviru dodatnih sredstava stavljenih na raspolaganje kao Pomoć za oporavak za koheziju i europska područja („REACT-EU”) radi pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog gospodarskog oporavka. Djelovanja mogu obuhvaćati ulaganja u područjima socijalne uključenosti, zdravstva, obrazovanja, zapošljavanja, stanovanja i skrbi za djecu, među ostalim ulaganjima u infrastrukturu, obnovom zapostavljenih urbanih područja, djelovanjima za smanjenje prostorne i obrazovne izolacije migranata, novoosnovanih poduzeća i drugih. Države članice mogu preraspodijeliti preostala sredstva u okviru svojih programa za svladavanje takvih izazova. Osim toga, Fond europske pomoći za najpotrebitije („FEAD”) može se upotrebljavati i za osiguravanje hrane i osnovne materijalne pomoći i osobama pogođenima vojnom agresijom Rusije, uključujući državljane trećih zemalja.

               (3)Iako se niz fleksibilnih mogućnosti provedbe već odnosi na dodatna sredstva stavljena na raspolaganje u okviru inicijative REACT-EU, potrebno je omogućiti fleksibilnije korištenje sredstava EFRR-a, ESF-a i FEAD-a iz višegodišnjeg financijskog okvira za razdoblje 2014.–2020. Uzimajući u obzir hitnost svladavanja migracijskih izazova koji su posljedica vojne agresije Rusije na Ukrajinu, rashodi za operacije namijenjene svladavanju tih izazova trebali bi biti prihvatljivi od datuma početka te agresije. Nadalje, trebalo bi povećati fleksibilnost u načinu korištenja EFRR-a i ESF-a za takve operacije kako bi se raspoloživa sredstva u programima mogla brzo iskoristiti, pod uvjetom da je operacija u skladu s operativnim programom kako je izmijenjen prema potrebi. Ta bi fleksibilnost trebala biti dodatak mogućnostima već osiguranog komplementarnog financiranja operacija. Trebalo bi uvesti i pojednostavnjene mehanizme izvješćivanja o sudionicima u tim operacijama.

               (4)Kako bi se osiguralo da pogođene osobe mogu bez odgode koristiti pomoć u okviru FEAD-a, primjereno je i dopustiti državama članicama da izmijene određene elemente operativnih programa koji se podupiru iz tog fonda bez zahtjeva da se donese odluka Komisije.

               (5)Potpora koja se pruža u okviru kohezijske politike trebala bi osobito biti komplementarna djelovanjima koja se financiraju u okviru Fonda za azil, migracije i integraciju („FAMI”) kako bi se što više povećao učinak dostupnih sredstava.

               (6)Treba napomenuti da su posljedice pandemije bolesti COVID-19 pogodile države članice na dosad nezabilježen način. Ukupni učinak pandemije izazvao je vrlo velik pritisak na proračune država članica zbog iznenadnog i znatnog povećanja javnih ulaganja potrebnih u njihovim zdravstvenim sustavima i drugim sektorima njihovih gospodarstava. Osim toga, postojao je rizik da će se narušiti potpora koja se pruža najpotrebitijima. To je dovelo do izvanrednog stanja koje zahtijeva uvođenje posebnih mjera.

               (7)Kako bi se odgovorilo na utjecaj krize, uredbe (EU) br. 1301/2013
                  3
                i (EU) br. 1303/2013
                  4
                Europskog parlamenta i Vijeća izmijenjene su Uredbom (EU) 2020/460 Europskog parlamenta i Vijeća
                  5
                kako bi se omogućila veća fleksibilnost u provedbi operativnih programa koji se podupiru iz EFRR-a, ESF-a i Kohezijskog fonda (zajedno: „fondovi”) te Europskog fonda za pomorstvo i ribarstvo. Međutim, s obzirom na to da su se ozbiljni negativni učinci na gospodarstva i društva Unije povećali, obje su uredbe ponovno izmijenjene Uredbom (EU) 2020/558 Europskog parlamenta i Vijeća
                  6
               . Osim toga, kako bi se odgovorilo na učinak krize na najpotrebitije, Uredba (EU) br. 223/2014 Europskog parlamenta i Vijeća
                  7
                izmijenjena je i Uredbom (EU) 2020/559 Europskog parlamenta i Vijeća
                  8
                kako bi se uvele posebne mjere za FEAD radi suočavanja s izbijanjem bolesti COVID-19. Tim izmjenama osigurava se iznimna dodatna fleksibilnost kako bi se državama članicama omogućilo da se usredotoče na potreban odgovor na tu dosad nezabilježenu krizu povećanjem mogućnosti mobiliziranja neiskorištenih sredstava iz fondova te pojednostavnjenjem postupovnih zahtjeva povezanih s provedbom programa kako bi se ispunila potreba za brzim odgovorom na javnozdravstvenu krizu. Naknadnom izmjenom Uredbe (EU) br. 1303/2013, uvedenom Uredbom (EU) 2020/2221 Europskog parlamenta i Vijeća
                  9
               , stavljena su na raspolaganje znatna dodatna sredstva kao Pomoć za oporavak za koheziju i europska područja („REACT-EU”) radi pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva. U okviru istog paketa Uredba (EU) br. 223/2014 izmijenjena je i Uredbom (EU) 2021/177 Europskog parlamenta i Vijeća
                  10
                kako bi se državama članicama omogućila mobilizacija tih dodatnih sredstava za najpotrebitije u kontekstu provedbe FEAD-a.

               (8)Iako su fleksibilne mogućnosti i dodatna sredstva predviđena za razdoblje 2014.–2020. pomogla državama članicama u odgovoru na krizu i nastojanjima da se oporave, pojava novih varijanti koronavirusa, posebno varijante omikron, kao i rašireno pooštravanje ograničenja u posljednjem tromjesečju 2021. ipak su imali ozbiljne negativne učinke na gospodarstva i društva država članica te su otežali normalnu provedbu programa kohezijske politike i programa koji se podupiru u okviru FEAD-a. Nedavna vojna agresija Rusije i posljedični migracijski tokovi pogoršali su te učinke i mogli bi dodatno ugroziti oporavak gospodarstva. Stoga je, u skladu s mogućnošću iz Uredbe (EU) 2020/558, potrebno iznimno produljiti jednu od prethodno uvedenih mjera, odnosno mogućnost primjene stope sufinanciranja od 100 % za obračunsku godinu 2020.–2021. na sljedeću obračunsku godinu.

               (9)Kako bi se smanjilo opterećenje javnih proračuna kao odgovor na kriznu situaciju, ubrzala provedba programa i omogućila potrebna ulaganja za oporavak regija, državama članicama trebalo bi stoga iznimno dati mogućnost primjene stope sufinanciranja od 100 % u programu koji se podupire iz EFRR-a, ESF-a, Kohezijskog fonda ili FEAD-a i za obračunsku godinu 2021.–2022.

               (10) Kako bi se poštovale gornje granice plaćanja za 2022. i 2023. iz višegodišnjeg financijskog okvira, za te bi godine trebalo utvrditi gornju granicu za plaćanja koja proizlaze iz primjene stope sufinanciranja od 100 % u okviru EFRR-a, Kohezijskog fonda ili ESF-a. Plaćanja koja se ne mogu izvršiti zbog primjene tih gornjih granica Komisija bi trebala isplatiti što prije, ovisno o raspoloživosti financijskih sredstava, uz prihvaćanje računa ili naknadnim plaćanjima. Takva odgoda plaćanja ne bi trebala utjecati na prihvaćanje računa niti imati bilo kakav drugi učinak.

               (11)Uzimajući u obzir da primjena 100 % sufinanciranja neće znatno utjecati na sadržaj samih operativnih programa, primjereno je omogućiti brzu provedbu tog sufinanciranja bez potrebe za odlukom Komisije kojom se odobrava izmjena financijskih tablica operativnog programa koju donesu države članice. Država članica ipak bi trebala dostaviti revidirane financijske tablice prije podnošenja konačnog zahtjeva za plaćanje za obračunsku godinu. Moguće posljedične izmjene, uključujući vrijednosti pokazatelja, mogu se donijeti kao dio naknadne izmjene programa nakon završetka obračunske godine.

               (12)S obzirom na to da ciljeve ove Uredbe, to jest uvođenje mjera fleksibilnosti pri pružanju potpore iz fondova, ne mogu dostatno ostvariti same države članice, nego se zbog opsega i učinaka predloženog djelovanja oni na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.

               (13)Uredbu (EU) br. 1303/2013 i Uredbu (EU) br. 223/2014 trebalo bi stoga na odgovarajući način izmijeniti.

               (14)S obzirom na potrebu da se državama članicama omogući da na vrijeme izmijene svoje programe kako bi mogle iskoristiti primjenu stope sufinanciranja od 100 % za obračunsku godinu 2021.–2022., primjereno je da ova Uredba stupi na snagu sljedećeg dana od dana objave u Službenom listu Europske unije.

               (15)Uzimajući u obzir hitnost svladavanja migracijskih izazova koji su posljedica nedavne vojne agresije Rusije i nastavak javnozdravstvene krize povezane s pandemijom bolesti COVID-19, smatra se primjerenim predvidjeti iznimku od roka od osam tjedana iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju,

               DONIJELI SU OVU UREDBU:

               Članak 1.

               Izmjena Uredbe (EU) br. 1303/2013

               Uredba (EU) br. 1303/2013 mijenja se kako slijedi:

               (1)u članku 25.a umeće se sljedeći stavak 1.a:

               „1.a
                     Odstupajući od članka 60. stavka 1. i članka 120. stavka 3. prvog i četvrtog podstavka, stopa sufinanciranja od 100 % može se primijeniti na izdatke prijavljene u zahtjevima za plaćanje za obračunsku godinu koja počinje 1. srpnja 2021. i završava 30. lipnja 2022. za jednu ili više prioritetnih osi u programu koji se financira iz EFRR-a, ESF-a ili Kohezijskog fonda.

               Odstupajući od članka 30. stavaka 1. i 2. i članka 96. stavka 10., za primjenu stope sufinanciranja od 100 % nije potrebna odluka Komisije kojom se odobrava izmjena programa. Država članica dužna je obavijestiti Komisiju o revidiranim financijskim tablicama nakon odobrenja odbora za praćenje. Stopa sufinanciranja od 100 % primjenjuje se samo ako je Komisija obaviještena o financijskim tablicama prije podnošenja konačnog zahtjeva za međuplaćanje za obračunsku godinu koja počinje 1. srpnja 2021. i završava 30. lipnja 2022. u skladu s člankom 135. stavkom 2.

               Ukupna dodatna plaćanja koja proizlaze iz primjene stope sufinanciranja od 100 % ne smiju premašiti 5 milijardi EUR u 2022. i 1 milijardu EUR u 2023.

               Komisija izvršava međuplaćanja primjenom stope sufinanciranja koja se primjenjuje na predmetne prioritetne osi prije dostave obavijesti iz drugog podstavka. Odstupajući od članka 135. stavka 5., Komisija isplaćuje dodatne iznose koji proizlaze iz primjene stope sufinanciranja od 100 % nakon primitka svih konačnih zahtjeva za međuplaćanje za obračunsku godinu 2021.–2022., prema potrebi na proporcionalnoj osnovi kako bi se poštovale gornje granice utvrđene u trećem podstavku.

               Odstupajući od članka 139. stavka 7., preostali iznosi koji proizlaze iz primjene stope sufinanciranja od 100 %, koji se ne mogu isplatiti nakon prihvaćanja računa kako bi se poštovale gornje granice utvrđene u trećem podstavku, isplaćuju se 2024. ili kasnije.”;

               (2)u članku 65. stavku 10. dodaje se sljedeći podstavak:

               „Odstupajući od stavka 9., rashodi za operacije kojima se svladavaju migracijski izazovi koji su posljedica vojne agresije Rusije prihvatljivi su od 24. veljače 2022.”;

               (3)u članku 98. dodaje se sljedeći stavak 4.:

               „4. Operacije kojima se svladavaju migracijski izazovi koji su posljedica vojne agresije Rusije mogu se financirati iz EFRR-a ili ESF-a na temelju pravila koja se primjenjuju na drugi fond.

               U takvim se slučajevima te operacije programiraju u okviru namjenske prioritetne osi tog drugog fonda kojom se doprinosi odgovarajućim investicijskim prioritetima.

               Ako se podaci o sudionicima moraju dostaviti za operacije u okviru namjenske prioritetne osi iz drugog podstavka, ti se podaci temelje na utemeljenim procjenama i ograničeni su na ukupan broj osoba koje primaju potporu i broj djece mlađe od 18 godina.

               Ovaj stavak ne primjenjuje se na programe u okviru cilja „Europska teritorijalna suradnja”.”.

               Članak 2.

               Izmjena Uredbe (EU) br. 223/2014

               Uredba (EU) br. 223/2014 mijenja se kako slijedi:

               (1)u članku 9. stavku 4. dodaje se sljedeći podstavak:

               „Prvi i drugi podstavak primjenjuju se i u svrhu izmjene elemenata operativnog programa za svladavanje migracijskih izazova koji su posljedica vojne agresije Rusije.”;

               (2)u članku 20. umeće se sljedeći stavak 1.b:

               „1.b
                     Odstupajući od stavka 1., na rashode prijavljene u zahtjevima za plaćanje za obračunsku godinu koja počinje 1. srpnja 2021., a završava 30. lipnja 2022., može se primijeniti stopa sufinanciranja od 100 %.

               Odstupajući od članka 9. stavaka 1., 2. i 3., za primjenu stope sufinanciranja od 100 % nije potrebna odluka Komisije kojom se odobrava izmjena programa. Država članica dužna je obavijestiti Komisiju o revidiranim financijskim tablicama iz odjeljka 5.1. predložaka za operativne programe iz Priloga I. Stopa sufinanciranja od 100 % primjenjuje se samo ako je Komisija obaviještena o financijskim tablicama prije podnošenja konačnog zahtjeva za međuplaćanje za obračunsku godinu koja počinje 1. srpnja 2021. i završava 30. lipnja 2022. u skladu s člankom 45. stavkom 2.”;

               (3)u članku 22. stavku 4. dodaje se sljedeći podstavak:

               „Odstupajući od prvog podstavka, rashodi za operacije kojima se svladavaju migracijski izazovi koji su posljedica vojne agresije Rusije prihvatljivi su od 24. veljače 2022.”.

               Članak 3.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

               PROCIJENJENI FINANCIJSKI UČINAK PRIJEDLOGA/INICIJATIVE

               Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

               Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj

                        dif./nedif.
                           11
                        .

                        zemalja EFTA-e
                           12

                        zemalja kandidatkinja
                           13

                        trećih zemalja

                        u smislu članka 21. stavka 2. točke (b) Financijske uredbe

                        2a Ekonomska, socijalna i teritorijalna kohezija

                        05.02.99.01 Završetak Europskog fonda za regionalni razvoj (EFRR)

                        05.03.99.01 Završetak Kohezijskog fonda (KF)

                        07.02.99.01 Završetak Europskog socijalnog fonda (ESF)

                        07.02.99.04 Završetak Fonda europske pomoći za najpotrebitije (FEAD)

                        dif.

                        NE

                        NE

                        NE

                        NE

               Procijenjeni financijski učinak prijedloga na odobrena sredstva

               Sažetak procijenjenog učinka na odobrena sredstva za poslovanje

               Predložena izmjena ne podrazumijeva nikakve promjene godišnjih gornjih granica za obveze iz višegodišnjeg financijskog okvira u skladu s Prilogom I. Uredbi (EU) br. 1311/2013 ni ukupnih potreba za plaćanjima u razdoblju 2021.–2027.

               Ukupna godišnja raščlamba odobrenih sredstava za preuzimanje obveza za Europski fond za regionalni razvoj, Europski socijalni fond i Kohezijski fond ostaje nepromijenjena.

               Očekuje se da će prijedlog rezultirati pojačanim financiranjem odobrenim sredstvima za plaćanja na početku obračunske godine koja počinje 1. srpnja 2021. i završava 30. lipnja 2022., prema procjenama u nastavku.

               Za prijedlog/inicijativu nisu potrebna administrativna odobrena sredstva.

               U milijunima EUR (do 3 decimalna mjesta)

                        Naslov višegodišnjeg financijskog
                        okvira

                        Broj

                        2a

                        Glavne uprave: Regionalna i urbana politika i Zapošljavanje, socijalna pitanja i uključivanje

                        2021.

                        2022.

                        2023.

                        2024.

                        2025.

                        UKUPNO

                        • Odobrena sredstva za poslovanje

                        05.02.99.01 Završetak Europskog fonda za regionalni razvoj (EFRR)

                        05.03.99.01 Završetak Kohezijskog fonda (KF)

                        07.02.99.01 Završetak Europskog socijalnog fonda (ESF)

                        07.02.99.04 Završetak Fonda europske pomoći za najpotrebitije (FEAD)

                        Obveze

                        (1a)

                        0,000

                        0,000

                        0,000

                        0,000

                        0,000

                        0,000

                        Plaćanja

                        (2a)

                        0,000

                        5,000

                        1,000

                        – 6,000

                        0,000

                        0,000

                        Proračunska linija

                        Obveze

                        (1b)

                        Plaćanja

                        (2b)

                        Administrativna odobrena sredstva koja se financiraju iz omotnice za posebne programe
                           14

                        Proračunska linija

                        (3)

                        UKUPNA odobrena sredstva
                        za Glavnu upravu za regionalnu i urbanu politiku i Glavnu upravu za zapošljavanje, socijalna pitanja i uključivanje

                        Obveze

                        = 1a + 1b + 3

                        0,000

                        0,000

                        0,000

                        0,000

                        0,000

                        0,000

                        Plaćanja

                        = 2a + 2b

                        + 3

                        0,000

                        5,000

                        1,000

                        – 6,000

                        0,000

                        0,000

                        • UKUPNA odobrena sredstva za poslovanje

                        Obveze

                        (4)

                        Plaćanja

                        (5)

                        • UKUPNA administrativna odobrena sredstva koja se financiraju iz omotnice za posebne programe

                        (6)

                        UKUPNA odobrena sredstva iz NASLOVA 2a
                        višegodišnjeg financijskog okvira

                        Obveze

                        = 4 + 6

                        0,000

                        0,000

                        0,000

                        0,000

                        0,000

                        0,000

                        Plaćanja

                        = 5 + 6

                        0,000

                        5,000

                        1,000

                        – 6,000

                        0,000

                        0,000

                        Naslov višegodišnjeg financijskog
                        okvira

                        7.

                        „Administrativni rashodi”

               U ovaj se dio unose „administrativni proračunski podaci”, koji se najprije unose u

                  prilog zakonodavnom financijskom izvještaju

                (Prilog V. internim pravilima), koji se učitava u sustav DECIDE za potrebe savjetovanja među službama.

               U milijunima EUR (do 3 decimalna mjesta)

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        Glavna uprava: <…….>

                        • Ljudski resursi

                        • Ostali administrativni rashodi

                        GLAVNA UPRAVA <…….> UKUPNO

                        Odobrena sredstva

                        UKUPNA odobrena sredstva
                        iz NASLOVA 7.
                        višegodišnjeg financijskog okvira

                        (ukupne obveze = ukupna plaćanja)

               U milijunima EUR (do 3 decimalna mjesta)

                        2021.

                        2022.

                        2023.

                        2024.

                        2025.

                        UKUPNO

                        UKUPNA odobrena sredstva iz NASLOVA 1.–7.
                        višegodišnjeg financijskog okvira

                        Obveze

                        0,000

                        0,000

                        0,000

                        0,000

                        0,000

                        0,000

                        Plaćanja

                        0,000

                        5,000

                        1,000

                        – 6,000

                        0,000

                        0,000

               Procijenjeni rezultati financirani odobrenim sredstvima za poslovanje

               Za prijedlog/inicijativu potrebna su postojeća odobrena sredstva za poslovanje (bez izmjena):

               Odobrena sredstva za preuzimanje obveza u milijunima EUR (do 3 decimalna mjesta)

                        Navesti ciljeve i rezultate

                        ⇩

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        REZULTATI

                        Vrsta
                           15

                        Prosječni trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Ukupni broj

                        Ukupni trošak

                        POSEBNI CILJ br. 1
                           16
                        …

                        – Rezultat

                        – Rezultat

                        – Rezultat

                        Međuzbroj za posebni cilj br. 1

                        POSEBNI CILJ br. 2...

                        – Rezultat

                        Međuzbroj za posebni cilj br. 2

                        UKUPNO

               Sažetak procijenjenog učinka na administrativna odobrena sredstva

               X
                     Za prijedlog/inicijativu nisu potrebna administrativna odobrena sredstva.

               ◻
                     Za prijedlog/inicijativu potrebna su sljedeća administrativna odobrena sredstva:

               U milijunima EUR (do 3 decimalna mjesta)

                        Godina
                        N
                           17

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        NASLOV 7.
                        višegodišnjeg financijskog okvira

                        Ljudski resursi

                        Ostali administrativni rashodi

                        Međuzbroj za NASLOV 7.
                        višegodišnjeg financijskog okvira

                        Izvan NASLOVA 7.
                           18

                        of the multiannual financial framework

                        Ljudski resursi

                        Ostali administrativni
                        rashodi

                        Međuzbroj
                        izvan NASLOVA 7.
                        višegodišnjeg financijskog okvira

                        UKUPNO

               Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Procijenjene potrebe u pogledu ljudskih resursa

               X
                     Za prijedlog/inicijativu nisu potrebni ljudski resursi.

               ◻
                     Za prijedlog/inicijativu potrebni su sljedeći ljudski resursi:

               Procjenu navesti u ekvivalentima punog radnog vremena

                        –

                        Godina
                        N

                        Godina
                        N+1

                        Godina N+2

                        Godina N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        • Radna mjesta prema planu radnih mjesta (dužnosnici i privremeno osoblje)

                        –20 01 02 01 (sjedište i predstavništva Komisije)

                        –20 01 02 03 (delegacije)

                        –01 01 01 01  (neizravno istraživanje)

                        – 01 01 01 11 (izravno istraživanje)

                        –Druge proračunske linije (navesti)

                        –• Vanjsko osoblje (u ekvivalentu punog radnog vremena: EPRV)
                           19

                        –

                        –20 02 01 (UO, UNS, UsO iz „globalne omotnice”)

                        –20 02 03 (UO, LO, UNS, UsO i MSD u delegacijama)

                        –XX 01  xx yy zz
                           20

                        –

                        –– u sjedištima

                        –

                        –

                        –

                        –– u delegacijama

                        –

                        –01 01 01 02 (UO, UNS, UsO – neizravno istraživanje)

                        – 01 01 01 12 (UO, UNS, UsO – izravno istraživanje)

                        –Druge proračunske linije (navesti)

                        –UKUPNO

               XX se odnosi na odgovarajuće područje politike ili glavu proračuna.

               Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Vanjsko osoblje

               Usklađenost s aktualnim višegodišnjim financijskim okvirom

               Prijedlog/inicijativa u skladu je s aktualnim višegodišnjim financijskim okvirom.

               Prijedlog/inicijativa:

               ◻
                     može se u potpunosti financirati preraspodjelom unutar relevantnog naslova višegodišnjeg financijskog okvira (VFO).

                  Objasniti o kakvom je reprogramiranju riječ te navesti predmetne proračunske linije i odgovarajuće iznose. U slučaju većeg reprogramiranja dostaviti tablicu u Excel formatu.

               ◻
                     zahtijeva upotrebu nedodijeljene razlike u okviru relevantnog naslova VFO-a i/ili upotrebu posebnih instrumenata kako su definirani u Uredbi o VFO-u.

                  Objasniti što je potrebno te navesti predmetne naslove i proračunske linije, odgovarajuće iznose te instrumente čija se upotreba predlaže.

               ◻
                     zahtijeva reviziju VFO-a.

                  Objasniti što je potrebno te navesti predmetne naslove i proračunske linije te odgovarajuće iznose.

               Doprinos trećih strana

               U prijedlogu/inicijativi:

               X
                     ne predviđa se sudjelovanje trećih strana u sufinanciranju.

               ◻
                     predviđa se sudjelovanje trećih strana u sufinanciranju prema sljedećoj procjeni:

               Odobrena sredstva u milijunima EUR (do 3 decimalna mjesta)

                        Godina
                        N
                           21

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        Ukupno

                        Navesti tijelo koje sudjeluje u financiranju

                        UKUPNO sufinancirana odobrena sredstva

               Procijenjeni učinak na prihode

               X
                     Prijedlog/inicijativa nema financijski učinak na prihode.

               ◻
                     Prijedlog/inicijativa ima sljedeći financijski učinak:

               ◻
                     na vlastita sredstva

               ◻
                     na ostale prihode

               navesti jesu li prihodi namijenjeni proračunskim linijama rashoda◻

                    U milijunima EUR (do 3 decimalna mjesta)

                        Proračunska linija prihoda:

                        Odobrena sredstva dostupna za tekuću financijsku godinu

                        Učinak prijedloga/inicijative
                           22

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        Članak ………….

               Za namjenske prihode navesti odgovarajuće proračunske linije rashoda.

                  […]

               Ostale napomene (npr. metoda/formula za izračun učinka na prihode ili druge informacije)

                  […]

                     (1)

                        SL C , str. .

                     (2)

                        SL C , str. .

                     (3)

                        Uredba (EU) br. 1301/2013 Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006 (SL L 347, 20.12.2013., str. 289.).

                     (4)

                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

                     (5)

                        Uredba (EU) 2020/460 Europskog parlamenta i Vijeća od 30. ožujka 2020. o izmjeni uredaba (EU) br. 1301/2013, (EU) br. 1303/2013 i (EU) br. 508/2014 s obzirom na posebne mjere za mobilizaciju ulaganja u zdravstvene sustave država članica i u druge sektore njihovih gospodarstava u odgovoru na izbijanje bolesti COVID-19 (Investicijska inicijativa kao odgovor na koronavirus) (SL L 99, 31.3.2020., str. 5.).

                     (6)

                        Uredba (EU) 2020/558 Europskog parlamenta i Vijeća od 23. travnja 2020. o izmjeni uredbi (EU) br. 1301/2013 i (EU) br. 1303/2013 u pogledu posebnih mjera radi pružanja iznimne fleksibilnosti za korištenje europskih strukturnih i investicijskih fondova u odgovoru na izbijanje bolesti COVID-19 (SL L 130, 24.4.2020., str. 1.).

                     (7)

                        Uredba (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (SL L 72, 12.3.2014., str. 1.).

                     (8)

                        Uredba (EU) 2020/559 Europskog parlamenta i Vijeća od 23. travnja 2021. o izmjeni Uredbe (EU) br. 223/2014 u pogledu uvođenja posebnih mjera kao odgovor na izbijanje bolesti COVID-19 (SL L 130, 24.4.2020., str. 7.).

                     (9)

                        Uredba (EU) 2020/2221 Europskog parlamenta i Vijeća od 23. prosinca 2020. o izmjeni Uredbe (EU) br. 1303/2013 u pogledu dodatnih sredstava i provedbenih mehanizama radi pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva (REACT-EU) (SL L 437, 28.12.2020., str. 30.).

                     (10)

                        Uredba (EU) 2021/177 Europskog parlamenta i Vijeća od 10. veljače 2021. o izmjeni Uredbe (EU) br. 223/2014 u pogledu uvođenja posebnih mjera za rješavanje krize povezane s izbijanjem bolesti COVID-19 (SL L 53, 16.2.2021., str. 1.).

                     (11)

                        Dif. = diferencirana odobrena sredstva; nedif. = nediferencirana odobrena sredstva.

                     (12)

                        EFTA: Europsko udruženje slobodne trgovine.

                     (13)

                        Zemlje kandidatkinje i, ako je primjenjivo, potencijalni kandidati sa zapadnog Balkana.

                     (14)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (15)

                        Rezultati se odnose na proizvode i usluge koji se isporučuju (npr.: broj financiranih studentskih razmjena, kilometri izgrađenih prometnica itd.).

                     (16)

                        Kako je opisan u odjeljku 1.4.2. „Posebni ciljevi…”.

                     (17)

                        Godina N je godina početka provedbe prijedloga/inicijative. Umjesto „N” upisati predviđenu prvu godinu provedbe (na primjer: 2021.). Isto vrijedi i za ostale godine.

                     (18)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (19)

                        UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.

                     (20)

                        U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (21)

                        Godina N je godina početka provedbe prijedloga/inicijative. Umjesto „N” upisati predviđenu prvu godinu provedbe (na primjer: 2021.). Isto vrijedi i za ostale godine.

                     (22)

                        Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi nakon odbitka od 20 % na ime troškova naplate.